สอบใบขับขี่ ปี 60 “อบรม 2 วันครึ่ง” กำหนดเพดานค่าเรียนไม่เกิน 6,000 บาท - FINNOMENA
ที่ประชุมคณะรัฐมนตรี มีมติปรับแก้เงื่อนไขการออกใบขับขี่ใหม่ ให้ใช้เวลาอบรมจากครึ่งวัน เป็น 2 วันครึ่ง พร้อมกำหนดเพดานค่าเรียนไม่เกิน 6,000 บาท
15 มี.ค. 2560

ที่ประชุมคณะรัฐมนตรี มีมติปรับแก้เงื่อนไขการออกใบขับขี่ใหม่ ให้ใช้เวลาอบรมจากครึ่งวัน เป็น 2 วันครึ่ง พร้อมกำหนดเพดานค่าเรียนไม่เกิน 6,000 บาท
คมนาคม เผย ต่อไปการขอ หรือต่อใบขับขี่ จะมีความเข้มข้นมากยิ่งขึ้น ทั้งในเรื่องหลักสูตร เงื่อนไข และวิธีการ
โดยในการสอบใบขับขี่นั้น ต่อไปใครที่อยู่ในกรุงเทพฯ ไม่ต้องมาอบรม และสอบทฤษฎีเป็นเวลา 5 ชั่วโมง (ครึ่งวัน) ที่กรมการขนส่งทางบกอีกแล้ว แต่ให้ไปสอบทฤษฎี และอบรมกับโรงเรียนสอนขับรถเอกชน ที่อยู่ภายใต้การควบคุมของกรมการขนส่งที่มีอยู่ 90 แห่งแทน เป็นเวลา 15 ชั่วโมง (2 วันครึ่ง) แทน
ส่วนประชาชนในต่างจังหวัด ยังสามารถไปอบรมที่ขนส่งจังหวัด และโรงเรียนสอนขับรถของเอกชนโดยใช้เวลาอบรม 15 ชั่วโมงท่ากัน
สำหรับประชาชนที่ต้องการต่อใบขับขี่ ต้องอบรม 1 ชั่วโมง กับโรงเรียนสอนขับรถ ขนส่งจังหวัด จากนั้นค่อยไปแสดงบัตรประชาชนที่กรมการขนส่ง เพื่อรับการทดสอบเพื่อขอใบอนุญาตขับขี่ต่อไป
ทั้งนี้สำหรับโรงเรียนสอนขับรถนั้น กรมได้กำหนดเพดานค่าเรียนไม่เกิน 6,000 บาท โดยมีเงื่อนไขว่าโรงเรียนดังกล่าวต้องใช้หลักสูตรการเรียนการสอนที่กรมการขนส่งเป็นคนออก และต้องเชื่อมระบบกล้องวงจรปิดหรือ ซีซีทีวี เพื่อให้กรมฯ สามารถตรวจสอบได้
ที่มา : http://news.sanook.com/2183706/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: